પોલીસ સુત્રો દ્વારા મળતી માહિતી મુજબ રાણપુર તાલુકા પંચાયતમાં વર્ષ ૨૦૧૭મા ટીડીઓ તરીકે ફરજ બજાવતા એચ.એમ.ભાસ્કર, ટી.એલ.એમ. મીનાક્ષી પરાલીયા તેમજ અન્ય બીજા ચાર લોકો મધુબેન ભરતભાઈ રહે બોડીયા, ભાવનાબેન ચંદુભાઈ રહે બોડીયા, ચંદ્રીકાબેન વિનુભાઈ માલકીયા રહે.અણીયાળી કસ્બાતી, નજમાબેન કુરેશી રહે.રાણપુર આ તમામે સાથે મળી તા. ૧૨-૧૦-૧૭ થી ૧૭-૫-૧૮ વચ્ચેના સમયગાળા દરમીયાન રાણપુર તાલુકાના બોડીયા ગામે ૫ સખી મંડળ હોવા છતા ૧૦ દર્શાવી ટી.એલ.એમ. મીનાક્ષી પરાલીયા એ રૂ. ૨.૫૦.૦૦૦/- અને ટી.ડી.ઓ એમ.એચ.ભાસ્કર તેમજ અન્ય મધુબેન ભરતભાઈ, ભાવનાબેન ચંદુભાઈ, ચંદ્રીકાબેન, નજમાબેન તમામ સાથે મળી રૂપિયા ૧,૫૦,૦૦૦/- આમ બન્ને મળી કુલ રૂપિયા ૪,૦૦,૦૦૦/- ની પોતાના હોદ્દાનો દુરઉપયોગ કરી સરકારી નાણાનો અંગત ઉપયોગ માટે લઈ ઉચાપત કરી હોવાનું બહાર આવ્યું હતું.આ અંગે રાણપુર ઈન્ચા.ટી.ડી.ઓ સી.ડી.ભગોરા એ રાણપુર પોલીસ સ્ટેશનમા ઉપરોક્ત છ લોકો વિરૂધ્ધ ગુનો નોંધાવતા આગળની તપાસ પી.એસ.આઈ. એસ.એન.રામાણી ચલાવી રહ્યા છે.આ પહેલા પણ રાણપુર તાલુકા પંચાયત કચેરીમા લાખો રૂપિયાના મનરેગા કૌભાંડ અને સૌચાલય કૌભાંડો પણ થયા છે.